เรื่องร้องเรียน: ไฟไหม้ค่ะ ไม่ทราบว่าพื้นที่ติดกับบ้านเป็นของใครค่ะ
การดำเนินการของเจ้าหน้าที่: สำนักงานเขตลาดกระบัง ได้มอบหมายเจ้าหน้าที่ตรวจสอบพื้นที่ และมอบหมายให้ฝ่ายปกครองออกหนังสือแจ้งผู้ถือครองที่ดินที่ปล่อยประละเลยให้รกร้างว่างเปล่าเสี่ยงต่อการเกิดอัคคีภัยอาชญากรรม ให้ดำเนินการปรับปรุงพัฒนาที่ดินให้อยู่ในสภาพเรียบร้อย จัดทำรั้วและทำแนวกันไฟโดยรอบที่ดิน ให้ดำเนินการภายใน 30 วัน หากไม่ดำเนินการสำนักงานเขตจะดำเนินการตามกฏหมายที่เกี่ยวข้องหากเกิดเหตุอัคคีภัยในที่ดิน และจะดำเนินการตามพระราชบัญญัติภาษีที่ดิน และสิ่งปลูกสร้าง พ.ศ. 2562 สำหรับที่ดินที่ทิ้งไว้ว่างเปล่า พร้อมทั้งมอบหมายเจ้าหน้าที่เทศกิจ ลงพื้นที่รกร้างว่างเปล่าเพื่อพูดคุย ทำความเข้าใจกับผู้ถือครองที่ดินที่มีพื้นที่รกร้างว่างเปล่า เพื่อให้มีการสร้างมาตรการและดำเนินการป้องกันเหตุเพลิงไหม้ เนื่องจากการลักลอบเผาขยะในพื้นที่รวมถึงรณรงค์ประชาสัมพันธ์ กวดขัน โดยการแจ้งประกาศสำนักงานเขตลาดกระบัง เรื่อง ห้ามมิให้มีการเผาในที่โล่งและรกร้าง เพื่อสร้างความรู้ ความเข้าใจให้เห็นถึงโทษของการฝ่าฝืน รวมถึงการมีส่วนร่วมในการเฝ้าระวัง สอดส่อง และสร้างมาตรการป้องกันการเผาในที่โล่งให้เกิดขึ้นกับประชาชนในพื้นที่เขตลาดกระบัง พร้อมทั้งแจ้งช่องทางการแจ้งเหตุเพลิงไหม้ โทร. 0 -2326-9149 ต่อ 6895 และหน่วยงานที่เกี่ยวข้องตลอด 24 ชั่วโมง
ความเห็นของผู้แจ้ง: เพิ่งแจ้งเรื่องเข้ามาครั้งแรกค่ะ เรื่องเกิดทุกปีแต่ก็ทนอยู่กับปัญหา ไม่ทราบว่าจะสามารถแก้ปัญหาได้อย่างไร ตอนนี้พอมีแอปที่ดี มีการประสานงาน one stop service ทำให้ผู้เกี่ยวข้องได้รับทราบปัญหา ผู้แจ้งสามารถติดตามเรื่องได้ตลอดตั้งแต่ต้นจนจบ เลยทำให้รู้สึกดีมากๆ และประทับใจกับระบบราชการแนวใหม่มากๆค่ะ ค่อยสมกับที่มีการปรับปรุงระบบในยุค 5G ใช้ระบบออนไลน์มาทำให้ง่ายต่อการใช้ชีวิตมากๆเลยค่ะ อย่างไรก็ดี อีก 30 วันถ้ายังไม่มีความคืบหน้า สำหรับเจ้าของที่ดิน ที่จะต้องมาปรับปรุงแก้ไข ไม่ให้เกิดปัญหาซ้ำอีก จะขอแจ้งเข้ามาถึงหน่วยงานที่เกี่ยวข้องอีกครั้งนะคะ ขอบคุณมากๆค่ะ❤😊🙏
พื้นที่: แขวงคลองสามประเวศ เขตลาดกระบัง กรุงเทพมหานคร